Nuuk den 26. oktober - 2018

I medfør af § 37 stk. 1 i Forretningsorden for Inatsisartut fremsætter jeg følgende spørgsmål til Naalakkersuisut:

**Spørgsmål til Naalakkersuisut:**

1. **Hvilke positive økonomisk afledte effekter kan påvises af lufthavnene bygget, eller forlænget i Hjemmestyrets,- og Selvstyrets tid?**
2. **Er der nogen af disse lufthavne der har givet væsentlige ekstra-indtægter til lokalsamfundene?
- Eller Grønland i mere bred forstand?
- Hvorledes opgøres dette i bekræftende fald?**
3. **Hvilke ændringer har opførelsen af lufthavnene bygget i 90’erne haft for regulariteten ved overgang fra helikopterdriften til driften af fastvingede fly i selvsamme lufthavne?**
4. **Er der nogen fragt,- eller persontransport omkostninger der er faldet, i umiddelbar forlængelse af,- eller fornyelse af lufthavne bygget i ovennævnte tidsperiode?**

**Begrundelse:**
Grønland skal til at tage stilling til et af de største investeringer i nyere tid. Og derfor er det på sin plads at få belyst samtlige vinkler, når udvikling pga. f.eks. lufthavne tidligere har været fremført som argumentation for, at ville investere væsentlige beløb i lufthavne,- og / eller landingsbaner.

Således har vi ofte hørt, at der skulle være super positive, økonomiske effekter, af tidligere lufthavne byggede – men det vil være interessant at se, om løfterne har levet op til de forventede afkast.

Ovenstående kan henføres til Paamiut, Qaarsut, Qaanaaq, og andre lufthavne der er relevante for spørgsmålene.

Spørgsmålene bedes besvaret senest inden for 10 arbejdsdage.

Tillie Martinussen
Suleqatigiissitsisut – Samarbejdspartiet